CELEX: 32021R0420
Language: lv
Date: 2021-03-09 00:00:00
Title: Komisijas Īstenošanas regula (ES) 2021/420 (2021. gada 9. marts), ar ko labo Īstenošanas regulu (ES) 2020/1097 par atļauju ar luteīnu bagātinātu ekstraktu un luteīna/zeaksantīna ekstraktu, kas abi iegūti no Tagetes erecta, izmantot par barības piedevām gaļas mājputniem un dējējmājputniem (izņemot tītarus) un mazāk izplatītu sugu gaļas mājputniem un dējējmājputniem (Dokuments attiecas uz EEZ)

10.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 83/16
               
            
         KOMISIJAS ĪSTENOŠANAS REGULA (ES) 2021/420
         (2021. gada 9. marts),
         ar ko labo Īstenošanas regulu (ES) 2020/1097 par atļauju ar luteīnu bagātinātu ekstraktu un luteīna/zeaksantīna ekstraktu, kas abi iegūti no Tagetes erecta, izmantot par barības piedevām gaļas mājputniem un dējējmājputniem (izņemot tītarus) un mazāk izplatītu sugu gaļas mājputniem un dējējmājputniem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), ir jāizvērtē atkārtoti, un tās pašas regulas 4. pantā paredzēta atļauja piedevas jaunam lietojumam.
                  
               
                     (2)
                  
                  
                     Ar luteīnu bagātinātu ekstraktu un luteīna/zeaksantīna ekstraktu, kas abi iegūti no Tagetes erecta, tika atļauts lietot ar Komisijas Īstenošanas regulu (ES) 2020/1097 (3) par atļauju ar luteīnu bagātinātu ekstraktu un luteīna/zeaksantīna ekstraktu, kas abi iegūti no Tagetes erecta, izmantot par barības piedevām gaļas mājputniem un dējējmājputniem (izņemot tītarus) un mazāk izplatītu sugu gaļas mājputniem un dējējmājputniem.
                  
               
                     (3)
                  
                  
                     Eiropas Pārtikas nekaitīguma iestāde (“Iestāde”) 2019. gada 3. aprīļa atzinumā (4) secināja, ka ar luteīnu bagātināta ekstrakta un luteīna/zeaksantīna ekstrakta ierosinātais maksimālais lietošanas daudzums – 80 mg kopējo karotinoīdu uz kg kompleksās barības – ir drošs gaļas mājputniem (izņemot tītarus), mazāk izplatītu sugu gaļas mājputniem, dējējmājputniem (izņemot tītarus) un mazāk izplatītu sugu dējējmājputniem. Kļūdas dēļ Īstenošanas regulas (ES) 2020/1097 pielikuma sestās un septītās slejas virsraksts attiecas uz “mg aktīvās vielas uz kg kompleksās barības ar mitruma saturu 12 %”. Šī atsauce nav pareiza, jo EFSA atzinums attiecas uz “kopējiem karotinoīdiem”. Tāpēc ir lietderīgi labot minētās īstenošanas regulas pielikuma tabulas sestās un septītās slejas virsrakstu, lai atspoguļotu EFSA2019. gada 3. aprīļa atzinuma formulējumu.
                  
               
                     (4)
                  
                  
                     Atsauces uz “gaļas mājputniem (izņemot tītarus)” un “dējējmājputniem (izņemot tītarus)” ir grozītas ar atsaucēm uz “gaļas cāļiem” un “dējējvistām”. Šīs izmaiņas neietekmē vai nemaina pašlaik atļautās dzīvnieku kategorijas, jo termins “mājputni” attiecas uz dējējtītariem un gaļas tītariem, gaļas cāļiem un dējējvistām. Tāpēc ir lietderīgāk ietvert tiešu atsauci uz gaļas cāļiem un dējējvistām.
                  
               
                     (5)
                  
                  
                     
                        EFSA atzinumā arī norādīts, ka luteīna/zeaksantīna ekstrakta maksimālais lietošanas daudzums ir 80 mg kopējo karotinoīdu uz kg kompleksās barības gaļas mājputniem (izņemot tītarus), mazāk izplatītu sugu gaļas mājputniem, dējējmājputniem (izņemot tītarus) un mazāk izplatītu sugu dējējmājputniem. Turklāt EFSA atzinumā norādīts, ka mazāk izplatītu sugu vaislas mājputniem maksimālajam daudzumam nevajadzētu pārsniegt 50 mg kopējo karotinoīdu uz kg kompleksās barības, ņemot vērā zeaksantīna iespējamo toksikoloģisko ietekmi uz reproduktivitāti. Turklāt EFSA atzinumā norādīts – tā kā mazāk izplatītu sugu mājputnu audzēšanā nenošķir dēšanu un vairošanos, nevar izslēgt, ka piedeva, kas iekļauta dējējmājputnu uzturā, tiek izbarota mazāk izplatītu sugu vaislas mājputniem. Kļūdas dēļ Īstenošanas regulas (ES) 2020/1097 pielikuma tabulā ir noteikts, ka luteīna/zeaksantīna ekstrakta karotinoīdu maksimālais daudzums gaļas mājputniem (izņemot tītarus), mazāk izplatītu sugu gaļas mājputniem, dējējmājputniem (izņemot tītarus) un mazāk izplatītu sugu dējējmājputniem ir 50 mg kopējo karotinoīdu uz kg barības, taču šis daudzums būtu jāpiemēro tikai mazāk izplatītu sugu dējējmājputniem, lai nepieļautu piedevas nepareizu lietošanu vaislas dzīvniekiem. Maksimālajam lietošanas daudzumam pārējo kategoriju mājputniem vajadzētu būt 80 mg kopējo karotinoīdu uz kg kompleksās barības.
                  
               
                     (6)
                  
                  
                     Tādēļ Īstenošanas regula (ES) 2020/1097 būtu jālabo.
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) 2020/1097 pielikumu aizstāj ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 9. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Padomes Direktīva 70/524/EEK (1970. gada 23. novembris) par barības piedevām (OV L 270, 14.12.1970., 1. lpp.).
         
            (3)  Komisijas Īstenošanas regula (ES) 2020/1097 (2020. gada 24. jūlijs) par atļauju ar luteīnu bagātinātu ekstraktu un luteīna/zeaksantīna ekstraktu, kas abi iegūti no Tagetes erecta, izmantot par barības piedevām gaļas mājputniem un dējējmājputniem (izņemot tītarus) un mazāk izplatītu sugu gaļas mājputniem un dējējmājputniem (OV L 241, 27.7.2020., 23. lpp.).
         
            (4)  EFSA Journal 2019; 17(5):5698.
      
      
         
            PIELIKUMS
            
               
                  
                     PIELIKUMS
                     
                                 Piedevas identifikācijas numurs
                              
                              
                                 Piedeva
                              
                              
                                 Sastāvs, ķīmiskā formula, apraksts, analītiskā metode
                              
                              
                                 Dzīvnieku suga vai kategorija
                              
                              
                                 Maksimālais vecums
                              
                              
                                 Minimālais saturs
                              
                              
                                 Maksimālais saturs
                              
                              
                                 Citi noteikumi
                              
                              
                                 Atļaujas beigu termiņš
                              
                           
                                 mg kopējo karotinoīdu uz kg kompleksās barības ar mitruma saturu 12 %
                              
                           
                                 
                                    Kategorija: organoleptiskās piedevas. Funkcionālā grupa: krāsvielas. ii) vielas, kas, ja tās izbaro dzīvniekiem, piešķir krāsas dzīvnieku izcelsmes pārtikai
                              
                           
                                 2a161b
                              
                              
                                 Ar luteīnu bagātināts ekstrakts
                              
                              
                                 
                                    Piedevas sastāvs
                                 
                                 Ar luteīnu bagātināts Tagetes erecta ekstrakts
                                 Benzols ≤ 2 mg/kg
                              
                              
                                 Gaļas cāļi un mazāk izplatītu sugu gaļas mājputni
                              
                              
                                 -
                              
                              
                                 -
                              
                              
                                 80
                              
                              
                                 
                                             1.
                                          
                                          
                                             Piedevas un premiksa lietošanas norādījumos norāda glabāšanas nosacījumus un noturību pret karstumapstrādi.
                                          
                                       
                                             2.
                                          
                                          
                                             Ar luteīnu bagātināts ekstrakts tirgū jālaiž un par piedevu jālieto preparāta veidā.
                                          
                                       
                                             3.
                                          
                                          
                                             Ja ar luteīnu bagātinātu ekstraktu maisa ar citiem atļautiem karotinoīdiem un ksantofiliem, kopējais karotinoīdu un ksantofilu saturs kompleksajā barībā nepārsniedz 80 mg/kg.
                                          
                                       
                                             4.
                                          
                                          
                                             Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, t. sk. acu un ādas aizsarglīdzekļus.
                                          
                                       
                              
                                 30.3.2031.
                              
                           
                                 
                                    Aktīvās vielas raksturojums
                                 
                                 Luteīns no pārziepota Tagetes erecta (kaltētu ziedlapiņu) ekstrakta, kas iegūts ekstrahējot un pārziepojot:
                                 
                                             —
                                          
                                          
                                             kopējais karotinoīdu saturs: ≥ 60g/kg
                                          
                                       
                                             —
                                          
                                          
                                             luteīns ≥ 75 % no kopējā karotinoīdu satura
                                          
                                       
                                             —
                                          
                                          
                                             zeaksantīns ≥ 4 % no kopējā karotinoīdu satura
                                          
                                       Ķīmiskā formula C40H56O2
                                 
                                 
                                    CAS numurs 127-40-2 (luteīns)
                                 
                                    CAS numurs 144-68-3 (zeaksantīns)
                                 Eiropas Padomes piešķirtais numurs: 494
                                 Šķidrā veidā
                              
                           
                                 Dējējvistas un mazāk izplatītu sugu dējējmājputni
                              
                              
                                 -
                              
                              
                                 -
                              
                              
                                 80
                              
                           
                                 
                                    Analītiskā metode
                                     (1)
                                 
                                 
                                             —
                                          
                                          
                                             Luteīna (tikai all-trans-luteīna izomēra), zeaksantīna un kopējā karotinoīdu un ksantofilu satura noteikšanai barības piedevā: augstas izšķirtspējas šķidrumhromatogrāfija (HPLC) kopā ar spektrofotometriju – Komisijas Regula (ES) Nr. 231/2012, atsaucoties uz FAO JECFA monogrāfiju Nr. 3 “Lutein from Tagetes erecta” (2006), Combined Compendium for Food Additive Specifications
                                             
                                          
                                       
                                             —
                                          
                                          
                                             Luteīna (tikai all-trans-luteīna izomēra) noteikšanai premiksos un barībā: augstas izšķirtspējas šķidrumhromatogrāfija kopā ar detektēšanu redzamajā gaismā (HPLC-Vis)
                                          
                                       
                                             —
                                          
                                          
                                             Kopējā karotinoīdu un ksantofilu satura noteikšanai premiksos un barībā: šķidrumhromatogrāfija kopā ar detektēšanu redzamajā gaismā (LC-Vis) – AOAC oficiālā metode 970.64
                                          
                                       
                           
                                 2a161bi
                              
                              
                                 Luteīna/zeaksantīna ekstrakts
                              
                              
                                 
                                    Piedevas sastāvs
                                 
                                 Luteīna/zeaksantīna ekstrakts, kas iegūts no Tagetes erecta
                                 
                                 Benzols ≤ 2 mg/kg
                              
                              
                                 Gaļas cāļi un mazāk izplatītu sugu gaļas mājputni
                              
                              
                                 -
                              
                              
                                 -
                              
                              
                                 80
                              
                              
                                 
                                             1.
                                          
                                          
                                             Piedevas un premiksa lietošanas norādījumos norāda glabāšanas nosacījumus un noturību pret karstumapstrādi.
                                          
                                       
                                             2.
                                          
                                          
                                             Luteīna/zeaksantīna ekstrakts tirgū jālaiž un par piedevu jālieto preparāta veidā.
                                          
                                       
                                             3.
                                          
                                          
                                             Ja luteīna/zeaksantīna ekstraktu maisa ar citiem atļautiem karotinoīdiem un ksantofiliem, kopējais karotinoīdu un ksantofilu saturs kompleksajā barībā nepārsniedz:
                                             
                                                         a.
                                                      
                                                      
                                                         80 mg/kg kompleksās barības gaļas cāļiem, mazāk izplatītu sugu gaļas mājputniem un dējējvistām;
                                                      
                                                   
                                                         b.
                                                      
                                                      
                                                         50 mg/kg kompleksās barības mazāk izplatītu sugu dējējmājputniem.
                                                      
                                                   
                                       
                                             4.
                                          
                                          
                                             Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, t. sk. acu un ādas aizsarglīdzekļus.
                                          
                                       
                              
                                 30.3.2031.
                              
                           
                                 
                                    Aktīvās vielas raksturojums
                                 
                                 Pārziepots/izomerizēts luteīna/zeaksantīna ekstrakts no Tagetes erecta (kaltētām ziedlapiņām), kas iegūts ekstrahējot, pārziepojot un izomerizējot:
                                 
                                             —
                                          
                                          
                                             kopējais karotinoīdu saturs: ≥ 60g/kg
                                          
                                       
                                             —
                                          
                                          
                                             luteīns ≥ 37 % no kopējā karotinoīdu satura;
                                          
                                       
                                             —
                                          
                                          
                                             zeaksantīns ≥ 36 % no kopējā karotinoīdu satura.
                                          
                                       Šķidrā veidā
                                 
                                    CAS numurs 127-40-2 (luteīns)
                                 
                                    CAS numurs 144-68-3 (zeaksantīns)
                                 Eiropas Padomes piešķirtais numurs: 494
                                 Ķīmiskā formula C40H56O2
                                 
                              
                           
                                 Dējējvistas
                              
                              
                                 80
                              
                           
                                 Mazāk izplatītu sugu dējējmājputni
                              
                              
                                 50
                              
                           
                                 
                                    Analītiskā metode
                                     (1)
                                 
                                 Luteīna (tikai all-trans-luteīna izomēra), zeaksantīna un kopējā karotinoīdu un ksantofilu satura noteikšanai barības piedevā:
                                 
                                             —
                                          
                                          
                                             augstas izšķirtspējas šķidrumhromatogrāfija (HPLC) kopā ar spektrofotometriju – Komisijas Direktīva 2008/128/EK, atsaucoties uz FAO JECFA monogrāfiju Nr. 3 “Lutein from Tagetes erecta” (2006), Combined Compendium for Food Additive Specifications
                                             
                                          
                                       Luteīna (tikai all-trans-luteīna izomēra) noteikšanai premiksos un barībā:
                                 
                                             —
                                          
                                          
                                             augstas izšķirtspējas šķidrumhromatogrāfija kopā ar detektēšanu redzamajā gaismā (HPLC-Vis)
                                          
                                       Kopējā karotinoīdu un ksantofilu satura noteikšanai premiksos un barībā:
                                 
                                             —
                                          
                                          
                                             šķidrumhromatogrāfija kopā ar detektēšanu redzamajā gaismā (LC-Vis) – AOAC oficiālā metode 970.64
                                          
                                       
                           
                                  
                              
                              
                                 -
                              
                              
                                 -
                              
                              
                                  
                              
                           
               
            
            
               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.